Sentenza tal-Qorti Ġenerali tas-6 ta’ April 2022 – Biogena vs EUIPO – Alter Farmacia (NUTRIFEM AGNUBALANCE)
(Kawża T-370/21) 1
(Trade mark tal-Unjoni Ewropea – Proċedimenti ta’ oppożizzjoni – Reġistrazzjoni internazzjonali li tindika l-Unjoni Ewropea – Trade mark verbali NUTRIFEM AGNUBALANCE – Trade mark verbali preċedenti tal-Unjoni Ewropea NUTRIBEN – Raġuni relattiva għal rifjut – Probabbiltà ta’ konfużjoni – Artikolu 8(1)(b) tar-Regolament (UE) 2017/1001”)
Lingwa tal-kawża: l-Ingliż
Partijiet
Rikorrent: Biogena GmbH & Co KG (Salzburg, l-Awstrija) (rappreżentant: I. Schiffer, avukat)
Konvenut: L-Uffiċċju tal-Proprjetà Intellettwali tal-Unjoni Ewropea (rappreżentant: J. F. Crespo Carrillo, aġent)
Parti oħra fil-proċedimenti quddiem il-Bord tal-Appell tal-EUIPO: Alter Farmacia, SA (Madrid, Spanja)
Suġġett
Rikors kontra d-deċiżjoni tal-Ħames Bord tal-Appell tal-EUIPO tat-22 ta’ April 2021 (Każ R 1208/2020-5) dwar proċedimenti ta’ oppożizzjoni bejn Alter Farmacia u Biogena.
Dispożittiv
Id-deċiżjoni tal-Ħames Bord tal-Appell tal-EUIPO tat-22 ta’ April 2021 (Każ R 1208/2020-5) hija annullata sa fejn tikkonċerna l-prodotti li jaqgħu taħt il-Klassi 5 fis-sens tal-Ftehim ta’ Nice fir-rigward tal-klassifikazzjoni internazzjonali ta’ prodotti u servizzi għall-finijiet tar-reġistrazzjoni tat-trade marks, tal-15 ta’ Ġunju 1957, kif rivedut u emendat u l-“ Ħwawar imnixxfa; ħwawar u ħxejjex ippreservati”, li jaqgħu taħt il-Klassi 30.
Il-kumplament tar-rikors huwa miċħud.
Kull parti għandha tbati l-ispejjeż tagħha stess.
____________
1     ĠU C 329, 16.8.2021.